ai4bharat/Pralekha huggingface dataset:
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
ஜம்மு- காஷ்மீர், லடாக் யூனியன் பிரதேசங்களின் தகவல் அறியும் உரிமை சட்ட வழக்குகளை மத்திய தகவல் ஆணையம் நாளை முதல் விசாரிக்கும்
ஜம்மு காஷ்மீர், லடாக் யூனியன் பிரதேசங்களைச் சேர்ந்த மனுதாரர்களின் தகவல் அறியும் உரிமைச் சட்ட  மனுக்களை மத்திய தகவல் ஆணையம் நாளை மே 15 ம் தேதி முதல் விசாரிக்கத் தொடங்கும் என்று வடகிழக்கு பிராந்திய மேம்பாடு , பிரதமர் அலுவலகம், பணியாளர் நலன், ஓய்வூதியம், பொதுமக்கள் குறைதீர்வு, அணுசக்தி மற்றும் விண்வெளித் துறை மத்திய இணையமைச்சர் டாக்டர் ஜித்தேந்திர சிங் இன்று தெரிவித்துள்ளார். புதுதில்லியில் தம்மைச் சந்தித்த தலைமை தகவல் ஆணையர் திரு.பிமல் ஜுல்காவுடன் நடைபெற்ற ஆலோசனைக்குப் பின் அமைச்சர் இதனைத் தெரிவித்தார். ஜம்மு காஷ்மீர், லடாக் யூனியன் பிரதேசங்களைச் சேர்ந்த மனுதாரர்கள் தங்கள் ஆர்டிஐ மனுக்களை வீட்டில் இருந்தவாறே தாக்கல் செய்யலாம் என்றும், மத்திய தகவல் ஆணையத்திடம் மேல் முறையீடுகளுக்குக் கூட யாரும் வெளியே பயணம் செய்யத் தேவையில்லை என்றும் அமைச்சர் கூறினார். ‘’வீட்டில் இருந்து நீதி‘’ என்னும் புதிய கலாச்சாரத்துக்கு இது வழிவகுக்கும் என்று டாக்டர் ஜித்தேந்திர சிங் கூறினார்.
இரு யூனியன் பிரதேசங்களையும் சேர்ந்த மனுதாரர்கள் தங்களால் அமர்த்தப்பட்ட அதிகாரிகள் முன்பு முதல் முறையீட்டை தாக்கல் செய்யலாம். மத்திய தகவல் ஆணையம் முன்பான இரண்டாவது மேல் முறையீட்டு விசாரணைக்கு, வீட்டில் இருந்தவாறு ஆஜராகும் வசதியைப் பயன்படுத்திக் கொள்ளலாம். மேலும், மனுதாரர்கள் எந்த நேரமும் ஆன்லைன் மூலம் மனுக்களைத் தாக்கல் செய்யலாம்.
மறுசீரமைப்பு சட்டம் 2019 க்கு முன்பு, முந்தைய ஜம்மு காஷ்மீர் மாநில மக்களுக்கு மட்டும் ஒதுக்கப்பட்டிருந்ததற்கு மாறாக, தற்போது ஜம்மு காஷ்மீர், லடாக் யூனியன் பிரதேசங்கள் தொடர்பான ஆர்டிஐ மனுக்களை இந்தியாவைச் சேர்ந்த எந்தக் குடிமகனும் தாக்கல் செய்யலாம் என அமைச்சர் தெரிவித்தார்
(Visitor Counter : 41
நிதி அமைச்சகம்
ஒடிசாவில் வருமான வரித் துறை சோதனை
ஒடிசாவில் உள்ள ரூர்கேலாவிலும், அதை சுற்றியுள்ள பகுதிகளிலும் எஃகுப் பொருட்களின் உற்பத்தியிலும், வர்த்தகத்திலும் ஈடுபட்டுள்ள ஒரு குழுமம் தொடர்பான வழக்கில், 2020 அக்டோபர் 3 அன்று தேடுதல், பறிமுதல் நடவடிக்கைகளில் வருமான வரித் துறை ஈடுபட்டது.
பதினேழு போலியான நபர்களின் பெயரில் கடந்த இரண்டு ஆண்டுகளாக ரூ 170 கோடி மதிப்புள்ள போலி கொள்முதல்களில் இந்தக் குழுமம் ஈடுபட்டது தெரிய வந்துள்ளது. தேடுதல், பறிமுதல் நடவடிக்கைகளின் போது, மேற்கண்ட 17 நபர்களும் தங்களது பெயர்களில் தொழில்கள் இருப்பதும், பரிவர்த்தனைகள் நடந்து வருவதும் தங்களுக்குத் தெரியாது என்று ஒப்புதல் வாக்குமூலங்கள் அளித்தனர்.
மேலும், இந்தப் போலி நிறுவனங்களின் வங்கிக் கணக்குகளில் இருந்த மொத்த நிதியும் பணமாக திரும்ப எடுத்ததும் தெரிய வந்தது. அதோடு, இந்த போலி நிறுவனங்களின் உரிமையாளர்களும், இயக்குநர்களும் தினக்கூலி தொழிலாளர்களும், பொருளாதாரத்தில் நலிவடைந்த பிரிவைச் சேர்ந்தவர்களும் ஆவார்கள். மேற்கொண்டு விசாரணை நடந்து வருகிறது.
பிரதமர் அலுவலகம்
மத்திய விஸ்டாவில் வாரந்தோறும் நடத்தப்படும் பிரத்யேக கலாஞ்சலி நிகழ்ச்சிக்கு பிரதமர் பாராட்டு
மத்திய கலாச்சாரத்துறை சார்பில், புதுதில்லியின் மத்திய விஸ்டாவில் உள்ள இந்தியா கேட் பகுதியில், வார இறுதிகளில் நடத்தப்பட்டு வரும் பிரத்யேக கலாஞ்சலி நிகழ்ச்சிக்கு பிரதமர் திரு. நரேந்திர மோடி பாராட்டு தெரிவித்துள்ளார்.
அமிர்தப் பெருவிழாவை ஒட்டிய கலாச்சார நிகழ்வுகளின் புகைப்படங்களை தனது ட்விட்டர் பதிவில் பகிர்ந்து பிரதமர் தெரிவித்திருப்பதாவது:-
"மத்திய விஸ்டா பகுதிச் செல்ல கூடுதல் காரணம்..... இந்தியாவின் கலாச்சார பன்முகத்தன்மை மற்றும் ஆற்றல் மிகுந்த நிகழ்ச்சிகள்"
பிரதமர் அலுவலகம்
கொவிட் காரணமாக வருமானம் ஈட்டும் நபரை இழந்துள்ள குடும்பங்களுக்கு மேலும் உதவுவதற்கான நடவடிக்கைகளை மத்திய அரசு அறிவித்தது
கொவிட் காரணமாக உயிரிழந்தோரை சார்ந்திருப்பவர்களுக்கு பணியாளர் அரசு காப்பீட்டு நிறுவனத்தின் கீழ் குடும்ப ஓய்வூதியம் வழங்கப்படும்
ஈடிஎல்ஐ திட்டத்தின் கீழ் உள்ள காப்பீட்டு பலன்கள் மேம்படுத்தப்பட்டு, தாரளமயமாக்கப்பட்டுள்ளன
பாதிக்கப்பட்ட குடும்பங்கள் எதிர்கொள்ளும் நிதி சிக்கல்களை களைய இந்த திட்டங்கள் உதவும்: பிரதமர்
கொவிட் காரணமாக பாதிக்கப்பட்டுள்ள குழந்தைகளுக்கு பிஎம்-கேர்ஸ் திட்டத்தின் கீழ் அறிவிக்கப்பட்டுள்ள நடவடிக்கைகளை தொடர்ந்து, கொவிட் காரணமாக வருமானம் ஈட்டும் நபரை இழந்துள்ள குடும்பங்களுக்கு மேலும் உதவுவதற்கான நடவடிக்கைகளை அரசு அறிவித்துள்ளது.
கொவிட் காரணமாக உயிரிழந்தோரின் குடும்பங்களுக்கு ஓய்வூதியம் வழங்கப்படுவதோடு, காப்பீட்டு பலன்களும் மேம்படுத்தப்பட்டு, தாரளமயமாக்கப்பட்டுள்ளன.
இந்த குடும்பங்களுக்கு ஆதரவாக அரசு நிற்பதாக பிரதமர் தெரிவித்தார். பாதிக்கப்பட்ட குடும்பங்கள் எதிர்கொள்ளும் நிதி சிக்கல்களை களைய இந்த திட்டங்கள் உதவும் என்றும் பிரதமர் கூறினார்.பணியாளர் அரசு காப்பீட்டு நிறுவனத்தின் கீழ் குடும்ப ஓய்வூதியம்
பாதிக்கப்பட்ட குடும்பம் கண்ணியத்துடனும், நல்ல வாழ்க்கை தரத்துடனும் வாழ்வதற்கு உதவும் வகையில், தொழில் சார்ந்த இறப்புகளுக்கு வழங்கப்படும் பணியாளர் அரசு காப்பீட்டு நிறுவனத்தின் ஓய்வூதியப் பலன் கொவிட் இறப்புகளுக்கும் வழங்கப்படும். ஏற்கனவே உள்ள விதிகளின் படி, தொழிலாளியின் சராசரி தினக் கூலியில் 90 சதவீதத்திற்கு சமமான ஓய்வுதியத்தை குடும்ப உறுப்பினர்கள் பெறலாம். 2020 மார்ச் 24-ம் தேதியில் இருந்து முன் தேதியிட்டு அமலுக்கு வரவுள்ள இந்த பலன், 2022 மார்ச் 24 வரை அமலில் இருக்கும்.பணியாளர் வருங்கால வைப்பு நிதி - பணியாளர்களின் சேமிப்புடன் இணைந்த காப்பீட்டு திட்டம் 
ஈடிஎல்ஐ திட்டத்தின் கீழ் உள்ள காப்பீட்டு பலன்கள் மேம்படுத்தப்பட்டு, தாரளமயமாக்கப்பட்டுள்ளன. இதர பயனாளிகளோடு, கொவிட் காரணமாக உயிரிழந்த பணியாளர்களின் குடும்பங்களுக்கு குறிப்பாக இது உதவும்.
அதிகபட்ச காப்பீட்டு பலன் ரூ 6 லட்சத்தில் இருந்து 7 லட்சமாக உயர்வு
குறைந்தபட்ச காப்பீட்டு பலனாக ரூ 2.5 லட்சம் மீண்டும் இருக்கும். 2020 பிப்ரவரி 15-ல் இருந்து அடுத்த 3 வருடங்களுக்கு இது அமலில் இருக்கும்.
ஒப்பந்த பணியாளர்களின் குடும்பங்களுக்கு உதவும் வகையில், ஒரே நிறுவனத்தில் தொடர்ந்து பணியாற்றும் விதி தாரளமயமாக்கப்பட்டு, இறப்புக்கு 12 மாதங்களுக்கு முன்பு பணி மாறியோரின் குடும்பங்களுக்கும் பலன் கிடைக்கும்.
திட்டங்கள் தொடர்பான விரிவான வழிகாட்டுதல்களை தொழிலாளர் மற்றும் வேலைவாய்ப்பு அமைச்சகம் வெளியிடும்.
------
(
சமூக நிதி மற்றும் அதிகாரமளித்தல் அமைச்சகம்
பாபாசாகேப் டாக்டர் பி.ஆர். அம்பேத்கரின் 133வது பிறந்தநாளில் அவருக்கு தேசம் மரியாதை செலுத்துகிறது
பாரத ரத்னா பாபாசாகேப் டாக்டர் பி.ஆர். அம்பேத்கரின் 133வது பிறந்தநாளில் அவருக்கு மரியாதை செலுத்துவதில் குடியரசுத்தலைவர் திருமதி திரௌபதி முர்மு தேசத்தை வழிநடத்தினார். நாடாளுமன்ற வளாகத்தில் சன்சத் பவன் புல்வெளியில் நிறுவப்பட்டுள்ள பாபாசாகேப் சிலைக்கு இன்று காலை குடியரசுத்தலைவர் மலர்தூவி மரியாதை செலுத்தினார்.
குடியரசு துணைத் தலைவர் திரு ஜக்தீப் தன்கர், பிரதமர் திரு நரேந்திர மோடி, மக்களவைத் தலைவர் திரு ஓம் பிர்லா ஆகியோரும் இந்திய அரசியலமைப்புச் சட்டத்தின் பிதாமகர் டாக்டர் அம்பேத்கருக்கு மலர் தூவி மரியாதை செலுத்தினர்.
மத்திய சமூக நீதி மற்றும் அதிகாரமளித்தல் துறை அமைச்சர் டாக்டர் வீரேந்திர குமார் மற்றும் மத்திய அமைச்சர்கள், தலைவர்கள், பிரமுகர்கள் மரியாதை செலுத்தினர்.
இந்த நிகழ்வுக்கு சமூக நீதி மற்றும் அதிகாரமளித்தல் அமைச்சகம் ஏற்பாடு செய்திருந்தது.
சுகாதாரம் மற்றும் குடும்ப நலத்துறை அமைச்சகம்
கோவிட்-19 தொற்று குறித்த புதிய தகவல்கள்
தொழில்துறை உற்பத்தி குறித்த விரைவான மதிப்பீடு பட்டியல்  2011-12 அடிப்படையில் 2020 பிப்ரவரி மாதத்தில் 133.3 ஆக உள்ளது. இது 2019 பிப்ரவரி மாதத்துடன் ஒப்பிடுகையில் 4.5 சதவீதம் அதிகமாகும். 2019-20ல் ஏப்ரல் முதல் பிப்ரவரி வரையிலான காலக்கட்டத்தில் கூட்டு வளர்ச்சி, முந்தைய நிதியாண்டில் இதே காலக்கட்டத்துடன் ஒப்பிடுகையில் 0,9 சதவீதமாகும்.
கனிம உற்பத்தி மற்றும் மின்துறையில் 2020 பிப்ரவரி மாத தொழில்துறை உற்பத்தி குறியீடு முறையே 123.7, 133.5 மற்றும் 149.1 ஆக உள்ளது. 2019 பி்ப்ரவரி  மாதத்துடன் ஒப்பிடுகையில், இதன் வளர்ச்சி விகிதம் 10.0 சதவீதம், 3.2 சதவீதம் மற்றும் 8.1 சதவீதம் ஆகும். 2019-20 ஏப்ரல் முதல் பிப்ரவரி வரையிலான காலக்கட்டத்தில் இவற்றின் கூட்டு வளர்ச்சியை, முந்தைய 2018-19ல் இதே காலக்கட்டத்துடன் ஒப்பிடுகையில், முறையே 1.9, 0.6 மற்றும் 1.5 ஆக உள்ளது.
கூடுதல் விவரங்களுக்கு: https://pib.gov.in/PressReleseDetail.aspx?PRID=1612783
(
எரிசக்தி அமைச்சகம்
பசுமை ஹைட்ரஜன் / பசுமை அமோனியா கொள்கையை அறிவித்தது மின்துறை அமைச்சகம்
நாட்டின் 75வது சுதந்திர தினத்தில்  , தேசிய ஹைட்ரஜன் திட்டத்தை மாண்புமிகு பிரதமர் தொடங்கி வைத்தார். இத்திட்டம் பருவநிலை இலக்குகளை அடையவும், இந்தியாவை பசுமை ஹைட்ரஜன் மையமாக மாற்றவும் அரசுக்கு உதவுவதை நோக்கமாக கொண்டுள்ளது. இது 2030ம் ஆண்டுக்குள், 5 மில்லியன் டன்கள் பசுமை ஹைட்ரஜன் உற்பத்தி மற்றும் புதுப்பிக்கத்தக்க எரிசக்தி திறன் தொடர்பான மேம்பாட்டு இலக்கை அடைய உதவும்.
படிம எரிபொருட்களுக்கு மாற்றாக இருக்கும் எதிர்கால எரிபொருளாக ஹைட்ரஜன் மற்றும் அமோனியா கருதப்படுகிறது. புதுப்பிக்கத்தக்க மின்சாரத்தை பயன்படுத்தி இந்த எரிபொருட்களை உற்பத்தி செய்வது பசுமை ஹைட்ரஜன் மற்றும் பசுமை அமோனியா என அழைக்கப்படுகிறது. நாட்டின் நிலையான எரிசக்தி பாதுகாப்புக்கு இவைகள் முக்கியத் தேவைகளாக உள்ளன. படிம எரிபொருளில் இருந்து, பசுமை ஹைட்ரஜன், பசுமை அமோனியாவுக்கு மாற மத்திய அரசு பல நடவடிக்கைகளை மேற்கொண்டு வருகிறது. இந்த முயற்சியில், பசுமை ஹைட்ரஜன் / பசுமை அமோனியா கொள்கை அறிவிப்பு முக்கியமான நடவடிக்கைகளில் ஒன்று.
இந்த கொள்கை கீழ்கண்டவற்றை வழங்குகிறது:
பசுமை ஹைட்ரஜன் / அமோனியா தயாரிப்பாளர்கள், மின் பகிர்வு நிறுவனத்திடமிருந்து புதுப்பிக்கத்தக்க எரிசக்தியை வாங்கலாம் அல்லது புதுப்பிக்கத்தக்க எரிசக்தி திறனை யார் மூலமாகவும், எங்கும் உருவாக்கலாம்.
பசுமை ஹைட்ரஜன் / அமோனியா தயாரிப்பாளர்கள் தங்களின் உபயோகப்படுத்தாத புதுப்பிக்கத்தக்க மின்சாரத்தை, மின் விநியோக நிறுவனத்திடம் வழங்கி 30 நாட்கள் வரை சேமித்து வைத்து, தேவையான போது திரும்ப பெற்றுக் கொள்ளலாம்.
பசுமை எரிசக்திக்கான விநியோக உரிமங்களை பெற்றுக்கொள்ள முடியும் மற்றும் புதுப்பிக்கத்தக்க எரிசக்தியை பசுமை ஹைட்ரஜன் / பசுமை அமோனியா தயாரிப்பாளர்களுக்கும் அந்தந்த மாநிலங்களில் சலுகை கட்டணத்தில் விநியோகிக்க முடியும். இதில் கொள்முதல் விலை, போக்குவரத்து கட்டணம் மற்றும் மாநில ஆணையங்கள் நிர்ணயிக்கும் சிறு லாபம் மட்டுமே இருக்கும்.
2025 ஜூன் 30ம் தேதிக்கு முன்பு தொடங்கப்படும் திட்டங்களுக்காக, பசுமை ஹைட்ரஜன் மற்றும் பசுமை அமோனியா உற்பத்தியாளர்களுக்கு மாநிலங்கள் இடையேயான பகிர்வு கட்டணம் 25 ஆண்டுகளுக்கு தள்ளுபடி செய்யப்படும்.
பசுமை ஹைட்ரஜன் / அமோனியா தயாரிப்பாளர்கள் மற்றும் புதுப்பிக்கத்தக்க எரிசக்தி ஆலைக்கு, மின் தொகுப்புடனான இணைப்புக்கு முன்னுரிமை அடிப்படையில் அனுமதி வழங்கப்படும்.
மேலும் விவரங்களுக்கு கீழ்கண்ட ஆங்கில செய்தி குறிப்பை காணவும்: https://pib.gov.in/PressReleasePage.aspx?PRID=1799067
மனித வள மேம்பாட்டு அமைச்சகம்
’கொவிட்-19 சூழலில் பாதுகாப்பான ஆன்லைன் கற்றல்’’ என்னும் விழிப்புணர்வை அதிகரிக்கும் தகவல் கையேட்டை மத்திய மனிதவள மேம்பாட்டுத் துறை அமைச்சர் திரு. ரமேஷ் பொக்ரியால் நிஷாங்க் தொடங்கி வைத்தார்.
ஆன்லைன் மூலம் பாதுகாப்பான கல்வி கற்பது குறித்த விழிப்புணர்வை மாணவர்கள், ஆசிரியர்கள் இடையே அதிகரிக்கும் வகையில், ‘’ கொவிட்-19 காலகட்டத்தில் பாதுகாப்பான ஆன்லைன் கற்றல்’’ என்னும் தலைப்பிலான தகவல் கையேட்டை புதுதில்லியில் இன்று மத்திய மனிதவள மேம்பாட்டுத் துறை அமைச்சர் திரு. ரமேஷ் பொக்ரியால் நிஷாங்க் தொடங்கி வைத்தார். இந்தக் கையேட்டை, தேசியக் கல்வி ஆராய்ச்சி மற்றும் பயிற்சிக் கவுன்சில்  மற்றும் யுனெஸ்கோவின் புதுதில்லி அலுவலகம் உருவாக்கியுள்ளன. இந்தக் கையேடு, குழந்தைகளுக்குப் பாதுகாப்பான ஆன்லைன் அடிப்படையான எதைச் செய்ய வேண்டும், எதைச் செய்யக்கூடாது என்பதைப் போதிக்கும். இது பெற்றோருக்கும், கல்வி கற்பிப்பவர்களுக்கும் குழந்தைகள் எவ்வாறு இணையதளத்தைப் பாதுகாப்பாக பயன்படுத்துவது என்பதைக் கற்பிக்க உதவும்.
கையேட்டை வெளியிட்டுப் பேசிய திரு. ரமேஷ் பொக்ரியால், ‘’ கொவிட்-19 சூழலில், ஆன்லைன் மற்றும் தொலைதூரக் கல்வியில் ஆர்வம் பெரிதும் அதிகரித்துள்ளது. ஆன்லைன் தளங்களைப் பயன்படுத்தும் பல குழந்தைகளும், ஆசிரியர்களும் ஒருவருக்கொருவர் ஊக்கமூட்டிக் கொள்கின்றனர். இந்திய அரசின் மத்திய மனிதவள மேம்பாட்டு அமைச்சகம் மற்றும் தேசியக் கல்வி ஆராய்ச்சி மற்றும் பயிற்சிக் கவுன்சில் குழந்தைகள் மற்றும் ஆசிரியர்களின் பாதுகாப்பை உறுதி செய்ய உறுதி பூண்டுள்ளன. வீடுகளில் இருந்தவாறே, ஆன்லைன் மூலம் பாதுகாப்பான கல்வியை கற்க இது வகை செய்கிறது. இணையவெளித் தவறுகளால் பாதிக்கப்பட்டவர்கள் அனைவரும் புகார் தெரிவித்து ,ஆதரவைப் பெறுமாறு நாங்கள் வலியுறுத்துகிறோம். தேசியக் கல்வி ஆராய்ச்சி மற்றும் பயிற்சிக் கவுன்சிலும், யுனெஸ்கோவும் கூட்டாக இந்தக் கையேட்டைத் தயாரித்திருப்பது குறித்து அறிந்து நான் மிகுந்த மகிழ்ச்சியடைகிறேன். இது மாணவர்களுக்கும், ஆசிரியர்களுக்கும் விழிப்புணர்வை அதிகரிக்கவும், இணையவெளி குற்றங்களுக்கு உரிய நேர நடவடிக்கையை உறுதி செய்யவும் உதவும்’’.
(
பெட்ரோலியம் மற்றம் இயற்கை எரிவாயு அமைச்சகம்
தேசிய ஒற்றுமை தினம் இணையக் கருத்தரங்கின் மூலம் பெட்ரோலிய மற்றும் இயற்கை எரிவாயு அமைச்சகத்தால் கொண்டாடப்பட்டது
தேசிய ஒற்றுமை தினமாக அனுசரிக்கப்படும் திரு சர்தார் வல்லபாய் பட்டேலின் பிறந்த தினம் இணையக் கருத்தரங்கின் வாயிலாக மத்திய பெட்ரோலிய மற்றும் இயற்கை எரிவாயு அமைச்சகத்தால் இன்று கொண்டாடப்பட்டது.
மத்திய பெட்ரோலிய மற்றும் இயற்கை எரிவாயு அமைச்சகம், எண்ணெய் மற்றும் எரிவாயு பொதுத்துறை நிறுவனங்கள் மற்றும் அமைச்சகத்தின் கீழ் இயங்கும் இதர நிறுவனங்களின் சுமார் 1000 அலுவலர்கள் மற்றும் பணியாளர்கள் இதில் கலந்து கொண்டனர்.
திரு சர்தார் பட்டேல் பிறந்த நாளன்று சிறப்பான முறையில் அவருக்கு அஞ்சலி செலுத்திய மத்திய பெட்ரோலிய மற்றும் இயற்கை எரிவாயு அமைச்சகத்தின் செயலாளர் திரு தருண் கபூர், சுதந்திர இந்தியாவுக்கு பட்டேல் ஆற்றிய தன்னிகரில்லா பங்களிப்பை நினைவு கூர்ந்தார். சர்தார் பட்டேலின் லட்சியங்களை தினசரி வாழ்க்கையில் நாம் கடைபிடிக்க வேண்டும் என்றும் கேட்டுக் கொண்டார்.
சர்தார் பட்டேலின் வழியில் வெளிப்படையாகவும், மனித நேயத்துடன் சிறப்பான முறையில் மக்களுக்கு சேவை செய்ய வேண்டும் என்று பணியாளர்களை வலியுறுத்திய அவர், பட்டேலின் நினைவை நாம் போற்ற வேண்டும் என்றார்.
அருணாச்சலப் பிரதேசத்தின் முன்னாள் தலைமை செயலாளர் திரு ரமேஷ் நேகி, இந்தியன் ஆயில் நிறுவனத்தின் முன்னாள் தலைவர் திரு எம் ஏ பதான் ஆகியோர் இந்த நிகழ்ச்சியில் கலந்து கொண்டனர்.
மேலும் விவரங்களுக்கு இந்த ஆங்கில செய்திக் குறிப்பை காணவும்;https://pib.gov.in/PressReleasePage.aspx?PRID=1669114
-----
(Visitor Counter : 139
பிரதமர் அலுவலகம்
கேரளாவில் கனமழை மற்றும் நிலச்சரிவுகள் குறித்து கேரள முதல்வரிடம் பிரதமர் பேச்சு
கேரளாவில் கனமழை மற்றும் நிலச்சரிவுகளில் ஏற்பட்ட உயிரிழப்புக்கு பிரதமர் இரங்கல்
கேரளாவில் கனமழை மற்றும் நிலச்சரிவு நிலவரம் குறித்து கேரள முதல்வர் திரு பினராய் விஜயனிடம், பிரதமர் திரு நரேந்திர மோடி ஆலோசனை நடத்தினார். கேரளாவில் கனமழை மற்றும் நிலச்சரிவுகள் காரணமாக ஏற்பட்ட உயிரிழப்புக்கும் பிரதமர் ஆழ்ந்த இரங்கலை தெரிவித்தார்.
இது குறித்து பிரதமர் வெளியிட்ட தொடர் சுட்டுரையில் கூறியிருப்பதாவது;
‘‘கேரளாவில் கனமழை மற்றும் நிலச்சரிவு நிலவரம் குறித்து கேரள முதல்வர் திரு பினராய் விஜயனுடன் ஆலோசித்தேன். காயம் அடைந்தவர்களுக்கும் மற்றும் பாதிக்கப்பட்டவர்களுக்கும் களத்தில் உள்ள அதிகாரிகள் உதவி வருகின்றனர். அனைவரின் பாதுகாப்பு மற்றும் நலனுக்காக பிரார்த்திக்கிறேன்.
கேரளாவில் கனமழை மற்றும் நிலச்சரிவு காரணமாக சிலர் உயிரிழந்தது வருத்தம் அளிக்கிறது. உறவினர்களை இழந்த குடும்பங்களுக்கு இரங்கல்கள்’’ என்று பிரதமர் கூறியுள்ளார்.
பிரதமர் அலுவலகம்
பிரதமர் நரேந்திர மோடிக்கும், பிரிட்டன் பிரதமரும், நாடாளுமன்ற உறுப்பினருமான மாண்புமிகு போரிஸ் ஜான்சனுக்கும் இடையே தொலைபேசி உரையாடல்
பிரிட்டன் பிரதமரும், நாடாளுமன்ற உறுப்பினருமான மாண்புமிகு போரிஸ் ஜான்சனுடன், பிரதமர் நரேந்திர மோடி இன்று தொலைபேசியில் உரையாடினார்.
உக்ரைன் நிலைமை குறித்து இரு தலைவர்களும் விரிவாக விவாதித்தனர். மோதல்களை நிறுத்தி பேச்சுவார்த்தை மற்றும் தூதரக உறவுப் பாதைக்கு திரும்ப வேண்டுமென்ற இந்தியாவின் தொடர்ச்சியான வேண்டுகோளைப் பிரதமர் மோடி வலியுறுத்தினார்.
வர்த்தகம், தொழில்நுட்பம், முதலீடுகள், பாதுகாப்பு மற்றும் பந்தோபஸ்து, மக்களிடையேயான உறவுகள் உட்பட பல்வேறு துறைகளில் ஒத்துழைப்பை மேலும் ஆழப்படுத்த இரு தலைவர்களும் ஒப்புக் கொண்டனர்.
பரஸ்பர வசதிக்கு ஏற்ப விரைவில் பிரதமர் ஜான்சனை இந்தியாவில் வரவேற்கும் தமது விருப்பத்தைப் பிரதமர் வெளிப்படுத்தினார்.
தொழிலாளர் மற்றும் வேலைவாய்ப்பு அமைச்சகம்
நவம்பர் 2022-ல் இஎஸ்ஐ திட்டத்தில் 18.86 லட்சம் பேர் இணைப்பு
தொழிலாளர் அரசு காப்பீட்டுத்திட்டத்தில் நவம்பர் 2022-க்கான முதல் கட்ட புள்ளிவிவரங்கள் இன்று வெளியிடப்பட்டன. இதன்படி நவம்பர் மாதத்தில் தொழிலாளர் அரசு காப்பீட்டுத் திட்டத்தில்  18.86 லட்சம் பேர் இணைந்துள்ளனர். 2021-ஆம் ஆண்டு நவம்பர் மாதத்தை ஒப்பிடுகையில் இது 5.24 லட்சம் அதிகமாகும்.
21,953 புதிய நிறுவனங்களும் நவம்பர் மாதத்தில், இத்திட்டத்தின் கீழ் இணைந்துள்ளன. நவம்பர் மாதத்தில் இணைந்த 18.86 லட்சம் ஊழியர்களில் 8.78 லட்சம் பேர் 18 முதல் 25 வயதுக்கு உட்பட்டவர்கள் ஆவர். இளைஞர்கள் அதிக அளவில் வேலைவாய்ப்புகளை பெறுவதை இந்தப் புள்ளி விவரங்கள் எடுத்துக் காட்டுகின்றன.
2022 நவம்பரில் இஎஸ்ஐ திட்டத்தில் இணைந்தவர்களில் 3.51 லட்சம் பேர் பெண்கள். 63 திருநங்கை ஊழியர்களும் இந்த மாதத்தில் இஎஸ்ஐ திட்டத்தில் இணைக்கப்பட்டுள்ளதாக புள்ளி விவரத்தின் மூலம் தெரியவந்துள்ளது. தொழிலாளர் அரசு காப்பீட்டுக் கழகம், இஎஸ்ஐ திட்டத்தின் பயன்களை சமூகத்தின் அனைத்துப் பிரிவினருக்கும் எடுத்துச் செல்ல உறுதிபூண்டு பணியாற்றி வருகிறது.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
மத்திய அரசின் ஓய்வூதியதாரர்களுக்கு முக அங்கீகாரம் தொழில்நுட்பம் மூலம் கடந்த ஆண்டு 72,338 வாழ்நாள் சான்றிதழ்கள் வழங்கப்பட்ட நிலையில், அக்டோபர் 1 முதல் டிசம்பர் 6,2022 வரை 3 லட்சம் வாழ்நாள் சான்றிதழ்கள் வழங்கப்பட்டுள்ளதாக மத்திய அமைச்சர் டாக்டர் ஜிதேந்திர சிங் தெரிவித்துள்ளார்
மத்திய அரசின் ஓய்வூதியதாரர்களுக்கு முக அங்கீகாரம் தொழில்நுட்பம் மூலம் கடந்த ஆண்டு 72,338 வாழ்நாள் சான்றிதழ்கள் வழங்கப்பட்ட நிலையில், அக்டோபர் 1 முதல் டிசம்பர் 6,2022 வரை 3 லட்சம் வாழ்நாள் சான்றிதழ்கள் வழங்கப்பட்டுள்ளதாக மத்திய அறிவியல் மற்றும் தொழில்நுட்பம், புவி அறிவியல், பிரதமர் அலுவலகம், பணியாளர், பொது மக்கள் குறை தீர்ப்பு, ஓய்வூதியம், அணுசக்தி மற்றும் விண்வெளித்துறை இணையமைச்சர் அமைச்சர் டாக்டர் ஜிதேந்திர சிங் தெரிவித்துள்ளார்.
மக்களவையில் இது குறித்த கேள்விக்கு எழுத்துபூர்வமாக பதிலளித்த டாக்டர் ஜிதேந்திர சிங், ஓய்வூதியதாரர்களுக்கு வாழ்நாள் சான்றிதழ் வழங்குவதற்காக முக அங்கீகார தொழில்நுட்பம் கடந்த நவம்பர் 2021-ம் ஆண்டு அறிமுகப்படுத்தப்பட்டதாக கூறினார்.
அனைத்து மத்திய அரசு ஓய்வூதியதாரர்களும் வாழ்நாள் சான்றிதழை சமர்ப்பிக்குமாறு கேட்டுக்கொள்ளப்படுகிறார்கள் என்று தெரிவித்தார். எனினும் முக அங்கீகாரம் மூலமான சான்றிதழ் கட்டாயமில்லை என்றும் அவர் தெரிவித்தார்.
மத்திய அரசு ஓய்வூதியதாரர்கள் வாழ்நாள் சான்றிதழை சமர்ப்பிக்க இந்திய தபால் மற்றும் நிதி வங்கி ஓய்வூதியதாரர்களின் வீடுகளுக்கே சென்று சேவை அளிப்பதாக டாக்டர் ஜிதேந்திர சிங் குறிப்பிட்டார்.
பாதுகாப்பு அமைச்சகம்
ரூ 2,290 கோடி மதிப்புள்ள பல்வேறு ஆயுதங்கள் மற்றும் தளவாடங்களை கொள்முதல் செய்ய பாதுகாப்பு அமைச்சர் திரு ராஜ்நாத் சிங் தலைமையிலானக் குழு ஒப்புதல்
பாதுகாப்பு அமைச்சர் திரு ராஜ்நாத் சிங் தலைமையில் இன்று நடைபெற்ற பாதுகாப்புத் தளவாடங்கள் கொள்முதல் குழுவின் கூட்டத்தில், ரூ 2,290 கோடி மதிப்புள்ள பல்வேறு ஆயுதங்கள் மற்றும் தளவாடங்களை இந்திய ராணுவம் கொள்முதல் செய்ய ஒப்புதல் அளிக்கப்பட்டது. உள்நாட்டுத் தொழிற்சாலைகள் மற்றும் அயல்நாட்டு விற்பனையாளர்களிடம் இருந்து இவை கொள்முதல் செய்யப்படும்.
இந்தியப் பொருள்களை வாங்குதல் பிரிவின் கீழ், நிலையான உயர் அலைவரிசை தகவல் பெறும்  இயந்திரங்களையும், திறன்மிகு வான்வழி எதிர்ப்பு ஆயுதங்களையும்  கொள்முதல் செய்ய பாதுகாப்புத் தளவாடங்கள் கொள்முதல் குழு ஒப்புதல் அளித்துள்ளது.
ராணுவம் மற்றும் விமானப்படையின் களப் பிரிவுகளில் தடையில்லா தொடர்பை உயர் அலைவரிசை வானொலி உறுதி செய்யும். இவை சுமார் ரூ 540 கோடி மதிப்பில் கொள்முதல் செய்யப்படும். ரூ 970 கோடியில் கொள்முதல் செய்யப்படவிருக்கும் திறன்மிகு வான்வழி எதிர்ப்பு ஆயுதங்கள் கடற்படை மற்றும் விமானப்படைக்கு வலு சேர்க்கும்.
மேலும், ராணுவத்தின் முன்களப் படைகளுக்கு வலு சேர்ப்பதற்காக, சுமார் ரூ 780 கோடி மதிப்புள்ள சிக் சாயர் துப்பாக்கிகளை வாங்க பாதுகாப்பு தளவாடங்கள் கொள்முதல் குழு ஒப்புதல் அளித்துள்ளது.
(
பிரதமர் அலுவலகம்
விளாடிவோஸ்டாக் நகரில் நடந்த 6வது கிழக்கு பொருளாதார அமைப்பு கூட்டத்தில் காணொலி காட்சி மூலம் பிரதமர் உரையாற்றினார்
ரஷ்யாவின் விளாடிவோஸ்டாக் நகரில், 2021 செப்டம்பர் 3ம் தேதி நடந்த 6வது கிழக்கு பொருளாதார அமைப்பு  கூட்டத்தில், பிரதமர் திரு நரேந்திர மோடி காணொலி காட்சி மூலம் உரையாற்றினார்.
கடந்த 2019ம் ஆண்டு நடந்த 5வது இஇஎப் கூட்டத்தில் பிரதமர், தலைமை விருந்தினராக முதல் முறையாக கலந்து கொண்டது நினைவிருக்கலாம்.
‘தொலைதூர கிழக்கு ரஷ்யா’ உருவாக்கத்தில் அதிபர் புதினின் தொலைநோக்கை பாராட்டிய பிரதமர், இந்த விஷயத்தில், இந்தியாவின் ‘கிழக்கு கொள்கை செயல்பாடு’-வின் ஒரு பகுதியாக ரஷ்யாவின் நம்பகமான கூட்டு நாடாக இருக்க இந்தியாவின் உறுதியை வலியுறுத்தினார்.
தொலைதூர கிழக்கு ரஷ்யா உருவாக்கத்தில், இந்தியா மற்றும் ரஷ்யாவின் இயற்கையான உறவை அவர் சுட்டிக் காட்டினார்.
'சிறப்பு மற்றும் சலுகை பெற்ற கூட்டு யுக்திக்கு’ ஏற்ப இரு தரப்பினருக்கும் இடையே அதிக பொருளாதார மற்றும் வர்த்தக ஈடுபாட்டின் முக்கியத்துவத்தை பிரதமர் வலியுறுத்தினார். சுகாதாரம் மற்றும் மருந்து துறைகள் கூட்டாக செயல்படுவதில் முக்கியமானது எனவும், இந்த சூழல் பெருந்தொற்று சமயத்தில் ஏற்பட்டது எனவும் அவர் சுட்டிக் காட்டினார். வைரம், நிலக்கரி, எஃகு, மரம் போன்ற துறைகளும் பொருளாதார ஒத்துழைப்புக்கு சாத்தியமானவை என அவர் குறிப்பிட்டார்.
2019-ம் ஆண்டு கிழக்கு பொருளாதார அமைப்பு கூட்டத்துக்கு, இந்தியாவின் முதலமைச்சர்கள் வந்ததையும் நினைவுப் படுத்திய பிரதமர், தொலைதூர கிழக்கு ரஷ்யா பிராந்தியத்தைச் சேர்ந்த 11 ஆளுநர்களும் இந்தியா வர அழைப்பு விடுத்தார்.
கொரோனா பெருந்தொற்று சவால்களுக்கு இடையிலும், இந்திய பெட்ரோலியம் மற்றும் இயற்கை எரிவாயுத்துறை அமைச்சர் திரு ஹர்தீப் சிங் பூரி தலைமையில் இந்திய முன்னணி எண்ணெய் மற்றும் எரிவாயு நிறுவனங்கள் அடங்கிய இந்திய குழுவினர் , கிழக்கு பொருளாதார அமைப்புக்குள் வரும் இந்தியா-ரஷ்யா வர்த்தக பேச்சுவார்த்தையில் கலந்து கொள்கின்றனர்.
குஜராத் முதல்வர் திரு விஜய் ரூபானி மற்றும் ரஷ்யாவின் சஹா-யகுத்தியா பகுதி ஆளுநர் இடையேயான ஆன்லைன் கூட்டம், கிழக்கு பொருளாதார அமைப்பு கூட்டத்தின் ஒரு பகுதியாக செப்டம்பர் 2ம் தேதி நடந்தது. பல துறைகளில் இருந்து இந்தியாவின் பிரபல நிறுவனங்களைச் சேர்ந்த 50க்கும் மேற்பட்ட பிரதிநிதிகள், இந்த கூட்டங்களில் ஆன்லைன் மூலம் பங்கேற்கவுள்ளனர்.
சிறப்பு சேவைகள் மற்றும் கட்டுரைகள்
‘அசானி தீவிர புயலை சமாளிக்க தயார் நிலையில் இந்திய கடலோர காவல்படை’
மேற்கு மத்திய, தென்மேற்கு வங்கக்கடலில் நிலைகொண்டுள்ள தீவிர புயலான அசானி மேற்கு மற்றும் வடக்கு திசையில் நகர்ந்து வருகிறது.இது வடக்கு மற்றும் கிழக்கு திசையில் நகர்ந்து, வடமேற்கு வடக்கு ஆந்திரா மற்றும் ஒடிசா கரையை நோக்கி நகரும்.
தீவிர புயலை சமாளிக்க இந்திய கடலோர காவல்படை தயார் நிலையில் உள்ளது. புயல் நிலவரத்தை உன்னிப்பாக கவனித்து வருவதுடன், கப்பல்கள் மற்றும் எண்ணெய் பராமரிப்பு முகமைகளுக்கு முன்னெச்சரிக்கையாக பாதுகாப்பு ஆலோசனைகளை வழங்கி வருகிறது. அசானி புயலால் ஏற்படும் பாதிப்புகளை சமாளிக்கவும், மீட்பு நடவடிக்கைகளை மேற்கொள்ளவும் ஹெலிகாப்டர்களுடன் 2 கப்பல்கள் பணியில் ஈடுபடுத்தப்பட்டுள்ளன.
கடலில் நிறுத்தப்பட்டிருக்கும் கப்பல்கள் தேவையான பாதுகாப்பு நடவடிக்கைகளை மேற்கொள்ளுமாறு அறிவுறுத்தப்பட்டுள்ளன. துறைமுக அதிகாரிகள் எண்ணெய் துரப்பண இயக்குனர்கள், கப்பல்துறை, மீன்வளத்துறை அதிகாரிகள், மீனவ சங்கங்கள் ஆகியவற்றுக்கு புயல் நிலவரம் குறித்து அறிவிக்கப்பட்டுள்ளன.
மேலும் மிதவைப் படகுகள், பாதுகாப்பு உடைகள், உயிர் மிதவைகள் ஆகியவற்றுடன் கடலோர காவல்படை, பேரிடர் நிவாரண குழுக்கள், தயார் நிலையில் வைக்கப்பட்டுள்ளன. மருத்துவ குழுக்கள் மற்றும் ஆம்புலன்ஸ்களும் தயார் நிலையில் உள்ளன.
மின்னணு மற்றும் தகவல் தொழில்நுட்பம்
அண்மையில் திருத்தப்பட்ட “ஐடி விதிகள் 2021”- ன்படி மூன்று குறை தீர்வு மேல்முறையீட்டுக் குழுக்கள் அறிவிக்கப்பட்டுள்ளன
அண்மையில் திருத்தப்பட்ட தகவல் தொழில்நுட்பம்  விதிகள், 2021-ன் அடிப்படையில் மூன்று குறை தீர்வு மேல்முறையீட்டுக் குழுக்களை மத்திய அரசு இன்று அமைத்துள்ளது. இதற்கான அறிவிப்பு இன்று வெளியிடப்பட்டுள்ளது. அறிவிப்பின்படி, தலா மூன்று உறுப்பினர்களைக் கொண்ட மூன்று மேல்முறையீட்டுக் குழுக்கள் அமைக்கப்பட்டுள்ளன.
2021 ஐடி விதிகள், நீதிமன்றங்களைத் தவிர, குறைகளைத் தீர்ப்பதற்கான வழிகளை உருவாக்குவதற்கும், புதிய பொறுப்புக்கூறல் தரங்களை உறுதி செய்வதன் மூலம் இந்திய குடிமக்களின் அரசியலமைப்பு உரிமைகள் எந்தவொரு பெரிய தொழில்நுட்ப தளத்தாலும் மீறப்படாமல் இருப்பதை உறுதிசெய்வதற்கும் வகை செய்கிறது.
மத்திய மின்னணுவியல், தகவல் தொழில்நுட்பம், திறன் மேம்பாடு மற்றும் தொழில்முனைவோர் துறை இணையமைச்சர் திரு.ராஜீவ் சந்திரசேகர், ஐடி விதிகள் குறித்த விரிவான பொது ஆலோசனையின் போது, ஒவ்வொரு டிஜிட்டல் குடிமக்களின் பாதுகாப்பும் நம்பிக்கையு, வலுவான குறை தீர்க்கும் முறைமையும் பற்றிய அரசின் நிலைப்பாட்டை வெளிப்படுத்தினார். அனைத்து குறைகளும் 100% தீர்க்கப்பட வேண்டும் என்ற வகையில் ,ஒரு சேவை அல்லது தயாரிப்பை வழங்கும் அனைத்து இணைய தளங்களின் பொறுப்புணர்வை உறுதிப்படுத்துவது ஒரு தெளிவான இலக்காக இருந்ததாக அவர்எ கூறினார்.
குறை தீர்வு மேல்முறையீட்டுக் குழு என்பது இந்தியாவில் இணையம் வெளிப்படையானதாகவும், பாதுகாப்பானதாகவும், நம்பகமானதாகவும், பொறுப்புக்கூறத்தக்கதாகவும் இருப்பதை உறுதி செய்வதற்கான ஒட்டுமொத்த கொள்கை மற்றும் சட்டக் கட்டமைப்பின் முக்கியமான பகுதியாகும். இணைய இடைத்தரகர்களால் ஏராளமான குறைகள் தீர்க்கப்படாமல் அல்லது திருப்தியற்ற முறையில் தீர்க்கப்படுவதால் இதன் தேவை உருவாக்கப்பட்டது. இது ,அனைத்து இணைய தளங்கள் மற்றும் இடைத்தரகர்கள் மத்தியில் தங்கள் நுகர்வோருக்கு பதிலளிக்கும் கலாச்சாரத்தை உருவாக்கும் என்று எதிர்பார்க்கப்படுகிறது. இந்த குழு ஒரு மெய்நிகர் டிஜிட்டல் தளமாக இருக்கும், அது ஆன்லைனிலும் டிஜிட்டல் முறையிலும் மட்டுமே செயல்படும் - இதில் மேல்முறையீடு செய்வதிலிருந்து அதன் முடிவு வரை முழு முறையீடு செயல்முறையும் டிஜிட்டல் முறையில் நடத்தப்படும்.
மேல்முறையீடுகளை https://www.gac.gov.in என்ற இணையதளத்தில் மேற்கொள்ளலாம்.
பிரதமர் அலுவலகம்
பிரதமர் மோடி மற்றும் அபுதாபியின் மகுட இளவரசர் இடையிலான தொலைபேசி உரையாடல்.
பிரதமர் திரு. நரேந்திர மோடி இன்று அபுதாபியின் மகுட இளவரசர் ஷேக் முகமது பின் சயீத் அல் நஹ்யானுடன் தொலைபேசி உரையாடினார். அப்போது பிரதமர் மோடி ஐக்கிய அரபு எமிரேட் அரசாங்கத்திற்கும் மக்களுக்கும் தனது ரமலான் வாழ்த்துக்களைத் தெரிவித்தார்.
கொரோனா தொற்றுச் சூழ்நிலையில் இரு நாடுகளுக்கும் இடையிலான திறமையான ஒத்துழைப்பு குறித்து இரு தலைவர்கள் திருப்தி தெரிவித்தனர். ஐக்கிய அரபு எமிரேட்ஸில் உள்ள இந்திய குடிமக்களுக்கு அளித்த ஆதரவுக்கு பிரதமர் மோடி மகுட இளவரசருக்கு நன்றி தெரிவித்தார்.
ஐக்கிய அரபு எமிரேட் மகுட இளவரசர், அரச குடும்பம் மற்றும் மக்களின் ஆரோக்கியம் மற்றும் நல்வாழ்வுக்காக பிரதமர் தனது வாழ்த்துக்களைத் தெரிவித்தார்.
(